laion/Wikipedia-Exotic huggingface dataset:
Athostvz

'Joilson Nascimento Liborio' (lavanimi Athostvz; sündinud 16. veebruaril 1993) on DJ ja muusikaprodutsent Brasiilia, kes on tuntud 2023. aastal ilmunud singli "Dimensional" järgi." album " Psühhedeelsed mõõtmed". 2023. aastal saavutas ta oma muusikaga ühe parima tulemuse edetabelites. Athostvz Sündis Brasiilias Brasiilias Brasiilias Urucarás, Amazonase osariigis: saavutas riikliku kuulsuse pärast seda, kui tema laulud levisid sisus, mille loojad postitasid TikToki platvormile. "iTunes Top 100 Songs edetabel koostab selle platvormi nädala 100 populaarseima laulu nimekirja 46 riigis. Edetabel sisaldab iTunes'i allalaadimisi. Ülaosa uuendatakse kord nädalas". TOP CHARTS. Vaadatud 22. novembril 2023. "Athostvz Mõõtmeliselt hetke viiruslik laul". Tiktok. Vaadatud 24. veebruaril 2024.
O2

"O2" on 2020. aasta oktoobris esilinastunud Eesti mängufilm. Spioonipõnevik eesti luurajast, kes peab paljastama nõukogude topeltagendi. Tegevusaeg on august 1939, enne Teise maailmasõja puhkemist. Euroopat rabab uudis, et verivaenlased Nõukogude Liit ja Saksamaa sõlmisid mittekallaletungilepingu. Sellel äreval ajal langeb Eesti Nõukogude-suunalise luure ülem mõrva ohvriks – vandenõu taga näib olevat keegi ta viiest alluvast. Luureohvitser Feliks Kanguri ülesandeks saab kolleegi mõrva lahendamine ja nuhi leidmine omaenda osakonnast. Käib kassi-hiire mäng ka Eesti ja Vene luuretöötajate, agentide ja topeltagentide vahel. Kangur avastab, et äsja Poolale surmahoobi andnud Punaarmee valmistub järgmisena Eestit ründama. Olukorra muudab veelgi keerulisemaks Feliksi isiklik saladus, traagiline armulugu poolatar Mariaga. Filmi pealkiri O2 viitab sõjavägede staabi teisel osakonnale, see oli Eesti sõjaväeluure. Võttepaikadeks olid mitmed Tallinna tänavad – Adamsoni tänav ja Falgi tee, Sakala, Roosikrantsi, Tõnismäe, Hariduse, Endla tänavad, Toompuiestee ja Kaarli puiestee. Lisaks Tallinnale filmiti spioonipõnevikku ka Narvas, Tartus, Helsingis ja Vilniuses. Filmi tootmise toetajad olid: Eesti Filmi Instituut, Finnish Film Foundation (Soome), National Film Centre of Latvia (Läti), Lithuanian Film Centre (Leedu), Eesti Kultuurkapital jt. Feliks Kangur – Priit Võigemast Ivan Kostrov – Kaspars Znotinš Maria Dubrawska – Agnese Cirule major Kurg – Elmo Nüganen Toomas Kitsing – Johan Kristjan Aimla Linda Ahven – Doris Tislar kolonel Saar – Rein Oja Andres Piirisild – Indrek Ojari Johan Sõber – Tambet Tuisk Tatjana Kostrova – Ieva Andrejevaite Edith Parik – Hele Kõrve Paul Parik – Alo Kõrve Punaarmee major Kozlov – Valentin Novopolskij Kirill Kozlov – Dainis Sumiškis ja teised. kinos: 06.10.2020, kino Coca-Cola Plaza, Tallinn kinos: 09.10.2020, üle Eesti avanädalavahetusel kinodes 15 694 vaatajat kinodes kokku 75 270 vaatajat Preemia, Eesti Kultuurkapitali audiovisuaalse kunsti sihtkapitali aastapreemia 2021; Meelis Veeremets – parim filmioperaator Nominatsioon, Neitsi Maali - Eesti Filmiajakirjanike Ühingu aasta filmi auhind 2020 Auhind, Eesti Meelelahutusauhinnad (Kroonika) 2021; Aasta Eesti film Nominatsioon, EFTA – Eesti filmi- ja teleauhinnad 2021; Parim meesnäitleja – Priit Võigemast, Parim filmikunstnik – Jaagup Roomet Nominatsioon, Latvian National Film Festival (Riia) 2023; Parim näitleja kõrvalosas – Kaspars Znotinš Nominatsioon, Lithuanian Film Awards 2022; Parim helirežissöör – Vytis Puronas Režissöör Margus Paju järgmine filmiprojekt avastab Eesti spioonimaailma. ohtuleht.ee/elu, 1.08.2019. "O2", esilinastused. Eesti filmi andmebaas, vaadatud 30. aprill 2024. "O2". Festivalid ja auhinnad. Eesti filmi andmebaas, vaadatud 30. aprill 2024. "O2". IMDb. "O2". Videoklipp. "O2". IMDb. Keit Paju. Režissöör Margus Paju järgmine filmiprojekt avastab Eesti spioonimaailma. Õhtuleht, 1. august 2019. Toomas Sildam. Tiit Aleksejev: 1939 on meie veremälus, aga seda ei pea kirjutama nutulauluna. err.ee, 9. oktoober 2020. Andrei Liimets. "O2" on visuaalselt vaimustav maailmaklassi spioonifilm. Postimees, 7. oktoober 2020.
Ettevõtete suuruse liigitus

Ettevõted jagunevad mikroettevõtted, väikeettevõtted, keskmised ettevõtted ja suurettevõtted. Mikroettevõte – ettevõte, mis annab tööd kuni 10 inimesele ning mille käibe (määratletud ajavahemikul saadud raha) või bilansi (ettevõtte varade ja kohustuste aruanne) maht ei ületa 2 miljonit eurot. Väikeettevõte – ettevõte, mis annab tööd kuni 50 inimesele ning mille käibe või bilansi maht ei ületa 10 miljonit eurot. Keskmise suurusega ettevõte – ettevõte, mis annab tööd kuni 250 inimesele ning mille käive ei ületa 50 miljonit eurot või bilansi maht ei ületa 43 miljonit eurot. Suurettevõte - >250 töötajaga ning mille käive ületab 50 miljonit eurot või bilansimaht ületab 43 miljonit eurot.
Ärinime valiku kriteeriumid

Ärinimi ei või olla eksitav ettevõtja õigusliku vormi, tegevusala ega tegevuse ulatuse osas. Ärinimi ei või olla vastuolus heade kommetega. Ärinimes ei tohi kasutada Eestis kaubamärgina kaitstavat sõnalist, tähelist või numbrilist tähist või nende kombinatsiooni ilma kaubamärgi omaniku notariaalselt kinnitatud nõusolekuta, välja arvatud juhul, kui ettevõtja tegutseb tegevusaladel, mille suhtes kaubamärk ei ole kaitstud. Ärinimes ei või kasutada riigi või kohaliku omavalitsuse organite ja asutuste nimetusi. Ärinimi peab olema kirjutatud eesti-ladina tähestikus.
Kõrvikpriimula

Kõrvikpriimula (Primula auricula) on nurmenukuliste sugukonda kuuluv taimeliik. Kõrvikpriimula andmebaasis eElurikkus
Bruunialehine kevadik

Bruunialehine kevadik (Draba bruniifolia) on ristõieliste sugukonda kuuluv taimeliik. Bruunialehine kevadik andmebaasis eElurikkus
Arabis flaviflora

Arabis flaviflora on ristõieliste sugukonda kuuluv taimeliik.
Joaquín Piquerez

Joaquín Piquerez Moreira (sündinud 24. augustil 1998 Montevideos) on Uruguay jalgpallur, kes mängib keskkaitsja või poolkaitsjana Brasiilia kõrgliigaklubis Palmeiras ja Uruguay jalgpallikoondises. Ta alustas klubikarjääri Uruguay klubis Defensor Sporting, mille meeskonnas debüteeris ta Uruguay kõrgliigas 2017. aasta märtsis. 2019. aasta teises pooles mängis ta Uruguay kõrgliigaklubis Montevideo River Plate ja seejärel 2020–2021 Peñarolis. Uruguay meistriks tuli Piquerez korra Defensoriga ja korra Peñaroliga. 2021. aasta juulis sõlmis ta kuni 2025. aasta detsembrini kehtiva lepingu Palmeirasega. 2021. aastal võitis ta Palmeirasega Copa Libertadorese. Aastatel 2022 ja 2023 on ta tulnud Palmeirasega Brasiilia meistriks. 2022. aastal valiti Piquerez Brasiilia liigahooaja sümboolsesse koosseisu. Uruguay jalgpallikoondises tegi Piquerez debüüdi 3. septembril 2021 MM-i valikmängus Peruu vastu. Defensor Uruguay Primera División: 2017 Apertura Peñarol Uruguay Primera División: 2021 Campeonato Uruguayo Palmeiras Copa Libertadores: 2021 Campeonato Brasileiro Série A: 2022, 2023 Recopa Sudamericana: 2022 Campeonato Paulista: 2022, 2023, 2024 Supercopa do Brasil: 2023 Klubide maailmameistrivõistlused: Teine koht 2021 J. Piquerez. soccerway.com. Vaadatud 30.4.2024 "PALMEIRAS ACERTA CONTRATAÇÃO DO LATERAL URUGUAIO JOAQUÍN PIQUEREZ". palmeiras.com.br. 31.7.2024. Vaadatud 30.4.2024 Joaquín Piquerez - National Team. transfermarkt.com. Vaadatud 30.4.2024
Kauppinen

Kauppinen on küla Rootsis Lapimaa maakonnas Norrbotteni läänis Kiruna vallas Jukkasjärvi ringkonnas (Jukkasjärvi kihelkonnas) Tornedalenis Kirunast umbes 10 km idas. Geograafilised koordinaadid on 67°50′46″ N, 20°29′18″ E. Mitteformaalselt arvatakse Kauppinen Kiruna juurde. Küla lähedal ida pool on Laxforsen. Väikepaikkonna pindala oli 2015. aastal 0,2 km² ja elanike arv 51. Kõrgus merepinnast on 390 m. Külast voolab põhja pool mööda Luossajoki oja. Aastatel 1995–2020 oli Kauppinen SCB arvestuse järgi väikepaikkond. 2020. aastal oli elanikke alla 50, mistõttu asula kaotas selle staatuse. Elanike arvu dünaamika: 1990: 60 (26 km²; elanike arv 31.12.1990 alal, mis 1995. aastal moodustas väikepaikkonna) 1995: 64 (26 km²) 2000: 54 (26 km²) 2005: 66 (26 km²) 2010: 69 (26 km²) 2015: 51 (20 km²) Külast läheb mööda maantee E 10. Kauppineni juures ristub see Jukkasjärvisse viiva teega. Rootsi teedevõrguga ühendab Kauppineni veel läänitee BD 875.
Pahtajoki (Kiruna)

Pahtajoki on jõgi Rootsis Lapimaa maakonnas Norrbotteni läänis Kiruna vallas. Geograafilised koordinaadid on 67° 50′ N, 20° 22′ E. See saab alguse kohalikelt sooaladelt, voolab kagu suunas, möödub ida poolt Kiruna lennujaamast ja suubub vasakult Luossajokisse.
Pahtajoki

Pahtajoki on nelja Rootsi jõe nimi: Pahtajoki Kiruna vallas Kiruna lähedal, suubub Luossajokisse Pahtajoki Pajala vallas, suubub Muodosjokisse Pahtajoki Pajala vallas Pahtajoki Kiruna vallas Kiruna lähedal, suubub Rautase jõkke
Lõhnav kõrbik

Lõhnav kõrbik (Gloeophyllum odoratum) on kandseente hulka kuuluv seeneliik. Lõhnav kõrbik andmebaasis eElurikkus
Hüatsint

Hüatsint (Hyacinthus) on asparilaadsete seltsi arvatud perekond. Hyacinthus orientalis – idahüatsint Hüatsint andmebaasis eElurikkus
Idahüatsint

Idahüatsint (Hyacinthus orientalis) on asparilaadsete seltsi arvatud liik. Idahüatsint andmebaasis eElurikkus
Noccaea densiflora

Noccaea densiflora on taimeliik ristõieliste sugukonnas. Noccaea densiflora andmebaasis eElurikkus.
Zwettl

Zwettl on linn (Stadtgemeinde) Austrias Alam-Austria liidumaal, Zwettli ringkonna keskus. Seda tuntakse peamiselt Zwettli kloostri asukohana, mida on esmakordselt mainitud 1139. aasta oktoobris. Zwettl asub Waldvierteli keskosas Kampi ja Zwettli jõgede ühinemiskohas Kamptali ülemises osas. Viini ja Wolfsbergi järel on see pindala suuruselt kolmas omavalitsus Austrias. Nimi pärineb slaavi sõnast svetla, mis tähendab lagendikku. Kuigi etümoloogia viitab varasele slaavi rahvastikule, pole arheoloogilisi tõendeid veel leitud. Zwettli asutasid Kuenringi rüütlid ja seda mainiti esmakordselt kloostri ülestähendustes 1139. aastal. Linnaõigus anti sellele 28. detsembril 1200. Tänapäeval asub Zwettlis asuvas tsistertslaste kloostris ainus allesjäänud käsikiri algaja müstiku Agnes Blannbekini elust. (Johann) Michael von Puchberg (1741–1822), Mozarti promootor ja kinnisvarahaldur, kaupmees, filantroop Georg Ritter von Schönerer, (1842-1921) Hugo Jury, (1887-1945), arst ja natsionaalsotsialistlik poliitik Benno Mengele (1898–1971), elektriinsener Walter Nowotny, (1920-1944), Luftwaffe ohvitser Peter Härtling, (* 1933), kirjanik ja luuletaja Josef Haslinger (* 1955), kirjanik Christoph Jank (* 1973), jalgpallur Florian Metz, (* 1985), jalgpallur Andreas Haider-Maurer (* 1987), tennisist Andreas Onea (* 1992), paraolümpia ujuja Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019.
Prints Frederick, Yorki ja Albany hertsog

Prints Frederick Augustus, Yorki ja Albany hertsog (16. august 1763 – 5. jaanuar 1827) oli briti sõjaväelane, Ühendkuningriigi kuninga George III ja tema abikaasa Charlotte von Mecklenburg-Strelitzi teine poeg. Aastatel 1764–1803 oli ta Saksa-Rooma keisririigi Osnabrücki piiskopkonna vürstpiiskop. Alates isa surmast 1820. aastal kuni Fredericku enda surmani 1827. aastal oli ta eeldatav troonipärija Suurbritannia ja Iirimaa Ühendkuningriigi ning Hannoveri kuningriigi troonile oma vanema venna, valitseva kuninga George IV järel. Sõjaväelase ja väejuhina osales ta Esimese koalitsiooni sõjas Prantsusmaa vastu. 18. veebruaril 1795 andis George III talle välimarssali auaste ning määras ta sama aasta 3. aprillil Briti armee ülemjuhatajaks. 1809. aasta 25. märtsil astus ta ametist tagasi, sest süüdistused, et Fredericku armuke Mary Anne Clarke müüs mehe egiidi all armees ametikõrgendusi, põhjustasid ühiskondliku skandaali. Frederick on maetud Windsori lossi St. George'i kabelisse. Heathcote, Tony (1999). The British Field Marshals 1736–1997. Pen & Sword Books Ltd, lk 128. ISBN 0-85052-696-5. Burne, Alfred (1949). The Noble Duke of York: The Military Life of Frederick Duke of York and Albany. Staples Press, London.
David Gilbert

David Gilbert (sündinud 12. juunil 1981 Derbys) on Inglise elukutseline snuukrimängija. Oma esimese reitinguturniiri Championship League'i võitis ta alles 2021. aastal. 2020. ja 2021. aastal jõudis ta poolfinaali Mastersil. 2019. ja 2024. aasta maailmameistrivõistlustel jõudis David poolfinaali. David Gilbert World Snooker Tour David Gilbert Snooker.org David Gilbert SnookerInfo
Maximilian Krah

Maximilian Eugen Krah (sündinud 28. jaanuaril 1977 Räckelwitzis) on Saksa poliitik (parteitu, AfD kuni 2024. aastani) ja jurist. Ta on AfD föderaalse täitevnõukogu liige ja Euroopa Parlamendi liige aastast 2019. Ta sündis Räckelwitzis Bautzeni kreisis Saksimaal inseneri ja erikooliõpetaja kolmest lapsest noorimana, kuid kasvas üles Dresdenis. Tema isa Peter Krah on CDU liige ja temast sai pärast kommunismi langemist 1990. aastal taasloodud Saksimaa siseministeeriumi konsultant. Ta lõpetas aastal 1995 Dresdenis gümnaasiumi. Pärast ajateenistust õppis ta aastast 1996 Dresdeni Tehnikaülikoolis õigusteadust. Ta sooritas kaks riigiõiguse eksamit aastatel 2002 ja 2004. Ta omandas doktorikraadi Dresdeni Tehnikaülikoolis aastal 2011 võrdleva juriidilise väitekirjaga ettevõtete omandamiste kohta kui Doctor iuris. Aastatel 2010–2012 omandas ta magistriõppe MBA kraadi, mida toetasid ühiselt London Business School ja Columbia Business School (New York). Krah kandideeris 2022. aasta Dresdeni ülemlinnapea valimistel AfD kandidaadina. Esimeses voorus 12. juunil tuli ta 14.2% häältega neljandaks ametisoleva linnapea Dirk Hilberti (FDP-CDU) 32.5%, Eva Jähningeni (Rohelised) 18.9% ja Albrecht Pallase (SPD) 15.2% järel. Teises voorus 10. juulil tuli ta 12.2% häältega kolmandaks Hilberti (45.3%) ja Jähningeni (38.3%) järel. Juulis 2023 nimetas AfD Krahi oma esinumbriks 2024. aasta Euroopa Parlamendi valimistel. Ta on võtnud tugeva Venemaad ja Hiinat toetava hoiaku ja on nimetanud Euroopa Liitu USA vasalliks. Mais 2024 Itaalia ajalehele La Repubblica antud intervjuus ütles ta, et "mitte kõik Waffen-SSi liikmed ei olnud kurjategijad". Krah valiti Euroopa Parlamenti tagasi, kuid arvati AfD ridadest välja ja istub parlamendis parteituna. Krah elab Dresdenis, on roomakatoliiklane ja lesk. Abielu tulemusel sündis neli last. Krahil on ka veel neli last kahest teisest suhtest. "Ergebnisse Oberbürgermeisterwahl 2022 in Dresden". wahlen.dresden.de. Vaadatud 23. mail 2024. "Germany: Far-right AfD picks top EU election candidate – DW – 07/29/2023". dw.com (inglise). Vaadatud 23. mail 2024. Kissler, Alexander (1. juuli 2023). "Beim Russen buckeln gehen? Die AfD streitet über ihren aussenpolitischen Kurs". Neue Zürcher Zeitung (Šveitsi ülemsaksa). ISSN 0376-6829. Vaadatud 23. mail 2024. "La versione di Krah: "Non prendo soldi dai russi. Le SS criminali? Sbagliato generalizzare"". la Repubblica (itaalia). 17. mai 2024. Vaadatud 23. mail 2024. ERR (21. mai 2024). "Prantsusmaa ja Saksamaa paremäärmuslikud parteid pöörasid tülli". ERR. Vaadatud 23. mail 2024. ERR (10. juuni 2024). "AfD viskas skandaalse poliitiku europarlamendi delegatsioonist välja". ERR. Vaadatud 12. augustil 2024.
Sammal-hanerohi

Sammal-hanerohi (Arabis bryoides) on ristõieliste sugukonda kuuluv taimeliik.
Rain (film)

"Rain" on 2020. aasta septembris esilinastunud Eesti mängufilm. Režissöör Janno Jürgensi debüütfilm on südamlik lugu vennaarmastusest, eneseotsingutest, armumisest ja selle purunemisest, suureks kasvamisest, meestevahelistest suhetest ja rääkimata jätmistest, mis kõik võtab kokku selle, mida tähendab inimeseks olemine. Vaatamata pealkirjale on "Rain" suures osas 12-aastase Atsi lugu. Poiss elab range isa ja alalhoidliku emaga väikeses mereäärses linnas ning teeb kõiki neid asju, mida 12-aastased ikka teevad: avastab maailma, sõpru, ka esimest armastust. Murdepunkti toob hetk, mil koju naaseb vanem vend, nimitegelane Rain, keda jälitavad minevikust pärit pinged vanematega ja sihitus tuleviku suhtes. Film on autobiograafiliste sugemetega režissööri lapsepõlvest. Võtete tegemiseks ehitati filmistuudiosse korter, mille ruumiplaneering oli samane autori omaaegse koduga Haapsalus. Ats – Marcus Borkmann Rain – Indrek Ojari Kalju – Rein Oja Marju – Laine Mägi Aleksandra – Magdalena Poplawska Musa-Mart – Meelis Rämmeld Uuno – Ivo Uukkivi Tom – Andres Roosimaa Merlin – Meelo Eliisabet Kriisa Dmitri – Aleksei Beljajev Preemia, Eesti Kultuurkapitali audiovisuaalse kunsti sihtkapitali aastapreemia 2021; Janno Jürgens – parim debüütfilm; Indrek Ojari – parima meesnäitleja; Mihhail Panfilov – parima filmihelilooja preemia Auhind, EFTA – Eesti filmi- ja teleauhinnad 2021; Parim kostüümikunstnik - Liis Plato Nominatsioon, EFTA – Eesti filmi- ja teleauhinnad 2021; Parim mängufilm, parim režissöör, parim helilooja Auhind, Baltic Debuts Film Festival (Svetlogorsk, Venemaa) 2021; Rahvusvaheline võistlusprogramm - žürii eridiplom Auhind, Filmfestival Kitzbühel (Austria) 2021; Žürii eriauhind Nominatsioon, Filmfestival Kitzbühel (Austria) 2021; Parim mängufilm Nominatsioon, Neitsi Maali - Eesti Filmiajakirjanike Ühingu aasta filmi auhind 2020 Osalemine, PÖFF - Pimedate Ööde filmifestival (Tallinn) 2020; Balti filmi võistlusprogramm Nominatsioon, KINOSHOCK - Open Film Festival for states of the CIS and Estonia, Latvia and Lithuania (Anapa, Venemaa) 2021; Parim mängufilm Osalemine, CINEAST - Central and Eastern European Film Festival (Luksemburg) 2021; Programm: Cinéscope Nominatsioon, IFFI - International Film Festival of India (Goa, India) 2021; Parim debüütfilm Osalemine, European Union Film Festival - India (New Delhi, India) 2022 "Rain", huvitavat. Eesti filmi andmebaas. "Rain". Wins & nominations. IMDb. "Rain". Festivalid ja auhinnad. Eesti filmi andmebaas. vaadatud 1. mai 2024. "Rain". Videoklipp. "Rain". IMDb. Maria Ulfsak-Šeripova. Kodumaine film toob vaatajani eesti mehe vaeva. Eesti Ekspress, 16. september 2020. Tauno Vahter. Kilu ja tähendusrikka vaikimise ohud. Sirp, 18. september 2020. Andrei Liimets. Vennaarm ei roosteta. /kultuur.postimees.ee, 21. september 2020.
Allentsteig

Allentsteig on linn (Stadtgemeinde) Austrias Alam-Austria liidumaal Zwettli ringkonnas. Allentsteigi lähedal asub Saksamaa Teise maailmasõja kalmistu peaaegu 3900 hauaga. Peamiselt Saksa sõdurid, kes hukkusid Teise maailmasõja viimastes lahingutes - püüdes takistada Venemaa edasitungi Austriasse ja Saksamaale. Kalmistu asub Austria sõjaväe väljaõppeasutuse kõrval. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Altmelon

Altmelon on vald (Marktgemeinde) Austrias Alam-Austria liidumaal Zwettli ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Arbesbach

Arbesbach on vald (Marktgemeinde) Austrias Alam-Austria liidumaal Zwettli ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Bärnkopf

Bärnkopf on vald (Gemeinde) Austrias Alam-Austria liidumaal Zwettli ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Bad Traunstein

Bad Traunstein (varem Traunstein) on vald (Marktgemeinde) Austrias Alam-Austria liidumaal Zwettli ringkonnas. 2010. aastal sai amatlikuks nimeks Bad Traunstein, viidates kohalikule spaakompleksile, mis oli avatud mõni aasta varem. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Echsenbach

Echsenbach on vald (Marktgemeinde) Austrias Alam-Austria liidumaal Zwettli ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Kiruna valla vapp

Kiruna valla vapp on Rootsi Kiruna valla vallavapp. Varem oli see Kiruna linna vapp. Kui Kiruna oli munitsipaalasula, siis Kirunal ega Jukkasjärvi maavallal vappi ei olnud. Enne munitsipaalasula ja maavalla ümberkorraldamist arutati vapiküsimust. Linna soomekeelne nimi Kiiruna ja põhjasaamikeelne nimi Giron tähendavad lumepüüd, sellepärast sooviti vapile seda lindu (kõnelev vapp). Samuti sooviti asula tekkele aluse pannud rauamaagikaevandamise järgi raua alkeemilist sümbolit. Vapi lõi selle soovi järgi Riigiheraldikaamet ja Kuninglik Majesteet kehtestas selle 1949. Kui Kiruna linn oli 1971. aastal liidetud Karesuando maavallaga, nii et moodustus Kiruna vald, registreeriti vapp uute reeglite järgi 1974. aastal Patendi- ja Registreerimisametis (Patent- och registreringsverket). Karesuando vallal ei olnud vappi.
Põõsapea lahing

2.9.1951 hilisõhtul tulid randa 4 luurajat. Lembit Ustel Aksel Pors Friedrich-Priidu Põld keegi Kreumsi nime kandnud mees. Neid varitses N-Liidu piirivalve. Tulevahetuses hukkusid kõik neli luurajat ja teadmata arv okupatsioonivägede piirivalvureid. Teada on, et hukkus piirivalve ohvitser Kozlov. Praeguseks on avatud seal mälestuskivi. "Noarootsis avati mälestuskivi 1951. aastal hukkunud eesti luurajatele" ERR
Charlotte, kuninglik printsess

Charlotte Auguste Mathilde, kuninglik printsess (29. september 1766 – 6. oktoober 1828) oli Württembergi kuninganna, Württembergi kuningas Friedrich I abikaasa. Ta oli Ühendkuningriigi kuninga George III ja tolle abikaasa Charlotte von Mecklenburg-Strelitzi vanim tütar ja neljas laps. 22. juunil 1789 anti talle ametlikult kuningliku printsessi tiitel. 18. mail 1797 abiellus Charlotte Londonis St Jamesi palees Württembergi hertsogi Friedrich II Eugeni ning Friederike Sofia Dorothea von Brandenburg-Schwedti vanima poja ja troonipärija, pärusprintsi Friedrichiga. Abikaasa Friedrich asus sama aasta 22. detsembril Württembergi hertsogkonna troonile. Ta on suri 1828. aasta 6. oktoobril Ludwigsburgi lossis ja on maetud seal paiknevasse hauakambrisse. George IV kuninglik pereorden Püha Katariina orden daami suurrist (5. aprill 1797) Weir, Alison (1996). Britain's Royal Families: The Complete Genealogy (Revised ed.). Random House. p. 287. ISBN 978-0-7126-7448-5.  Charlotte, kuninglik printsess – pildid, videod ja helifailid Wikimedia Commonsis
Ding Junhui

Ding Junhui (sündinud 1. aprillil 1987 Jiangsus Hiinas) on Hiina elukutseline snuukrimängija. Ta on edukaim Aasiast pärit snuukrimängija. Oma karjääri jooksul on ta võitnud UK Championshipi turniiri (2005, 2009, 2019), Mastersi (2011). 2016. aasta maailmameistrivõistlustel jõudis finaali. Ding Junhui World Snooker Tour Ding Junhui Snooker.org Ding Junhui SnookerInfo